Nariadenie Komisie (ES) č. 879/95
z 21. apríla 1995,
ktorým sa mení a dopĺňa nariadenie Komisie č. 3447/90 o osobitných podmienkach poskytovania pomoci na súkromné skladovanie ovčieho a kozieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3013/89 z 25. septembra 1989 o spoločnej organizácii trhu s ovčím a kozím mäsom [1], naposledy zmenené a doplnené Aktom o pristúpení Rakúska, Fínska a Švédska, a najmä jeho článok 7 (5),
keďže nariadenie Komisie (EHS) č. 3447/90 z 28. novembra 1990 o osobitných podmienkach poskytovania pomoci na súkromné skladovanie ovčieho a kozieho mäsa [2], naposledy zmenené a doplnené nariadením (EHS) č. 1258/91 [3], ustanovuje, aby sa žiadosti súvisiace s pomocou na súkromné skladovanie predkladali v každom členskom štáte intervenčným agentúram; keďže v dôsledku pristúpenia Rakúska, Fínska a Švédska by sa intervenčné agentúry týchto nových členských štátov mali zaradiť do prílohy tohto nariadenia a táto príležitosť by sa mala využiť na opravy adries iných intervenčných agentúr,
keďže opatrenia ustanovené týmto nariadením sú v súlade so stanoviskom Riadiaceho výboru pre ovce a kozy,
PRIJALA TOTO NARIADENIE:
Článok 1
Príloha nariadenia (EHS) č. 3447/90 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. apríla 1995.